Na temelju članka 51. Zakona o vatrogastvu („Narodne novine“, broj 125/19) i Odluke Vatrogasnog vijeća Javne vatrogasne postrojbe Grada Siska od 20. studenog 2024. godine, v.d. zapovjednik Javne vatrogasne postrojbe Grada Siska objavljuje

**JAVNI NATJEČAJ**

**za prijam u radni odnos**

**na neodređeno vrijeme, uz uvjet probnog rada od 3 mjeseca;**

**za radno mjesto:** **vatrogasac - 2 izvršitelja**

1. **Uvjeti:**

Osoba koja se prima na radno mjesto profesionalnog vatrogasca mora ispunjavati sljedeće uvjete za zasnivanje radnog odnosa:

* mora imati hrvatsko državljanstvo
* da je mlađa od 30 godina prilikom prvog zaposlenja na radnom mjestu profesionalnog vatrogasca
* da ima stečenu kvalifikaciju na razinama 4.1. ili 4.2. prema HKO-u ili stečenu kvalifikaciju vatrogasnog smjera
* da ima posebno zdravstveno stanje i psihičku sposobnost za obavljanje vatrogasne djelatnosti što dokazuje potvrdom ovlaštene zdravstvene ustanove
* ispunjavati posebno propisanu razinu tjelesne i motoričke sposobnosti
* da nije kažnjavana za kaznena djela protiv života i tijela (glava X.), kaznena djela protiv opće sigurnosti (glava XXI.), kaznena djela protiv imovine (glava XXIII.) i kaznena djela protiv službene dužnosti (glava XXVIII.), a koja su propisana Kaznenim zakonom (»Narodne novine«, br. 125/11., 144/12., 56/15., 61/15., 101/17. i 118/18.)
* da nije kažnjavana za kaznena djela protiv života i tijela (glava X.), kaznena djela protiv opće sigurnosti ljudi i imovine (glava XX.) i kaznena djela protiv službene dužnosti (glava XXV.), a koja su propisana Kaznenim zakonom (»Narodne novine«, br. 110/97., 27/98. – ispravak, 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).
* prednost pri zapošljavanju pod jednakim uvjetima ima osoba koja je najmanje dvije godine obavljala poslove dobrovoljnog vatrogasca te druge osobe sukladno propisima koji uređuju prednost pri zapošljavanju.

U prijavi na javni natječaj potrebno je navesti naziv tijela kojemu se upućuje prijava, naznaku na koje radno mjesto se prijavljuje, osobne podatke podnositelja/ice prijave (osobno ime, adresa stanovanja, broj telefona, odnosno mobitela, te adresa elektroničke pošte), naziv radnog mjesta na koje se osoba prijavljuje, popis dokumentacije priložene uz prijavu te datum sastavljanja prijave.

Prijavu je potrebno vlastoručno potpisati.

Podnošenjem prijave na natječaj, suglasni ste s načinom prikupljanja i obrade vaših osobnih podataka.

1. **Uz prijavu, kandidati/kandidatkinje su dužni priložiti:**

* zamolbu
* životopis,
* dokaz o hrvatskom državljanstvu (presliku domovnice),
* svjedodžbu o završenom ispitu o stjecanju srednje stručne spreme vatrogasnog smjera (preslik)
* kandidati stariji od 30 godina moraju dostaviti dokaz da su prije prijave na natječaj radili na poslovima profesionalnog vatrogasca,
* uvjerenje o nekažnjavanju (ne starije od 6 mjeseci, izvornik)
* uvjerenje iz kaznene evidencije da nije pravomoćnom presudom osuđen za kaznena djela protiv života i tijela (glava X.), kaznena djela protiv opće sigurnosti (glava XXI.), kaznena djela protiv imovine (glava XXIII.) i kaznena djela protiv službene dužnosti (glava XXVIII.), a koja su propisana Kaznenim zakonom („Narodne novine“, br. 125/11., 144/12., 56/15., 61/15., 101/17. i 118/18.) odnosno za kaznena djela protiv života i tijela (glava X.), kaznena djela protiv opće sigurnosti ljudi i imovine (glava XX.) i kaznena djela protiv službene dužnosti (glava XXV.), a koja su propisana Kaznenim zakonom („Narodne novine“, br. 110/97., 27/98. – ispravak, 50/00., 129/00., 51/01., 111/03., 190/03., 105/04., 84/05., 71/06., 110/07., 152/08, 57/11., 77/11. i 143/12.),
* elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje (izvornik ili preslika) ili preslika radne knjižice
* presliku osobne iskaznice,
* presliku vozačke dozvole.

Uvjerenje o zdravstvenoj sposobnosti (potvrdu ovlaštene zdravstvene ustanove) dostavlja izabrani kandidat nakon obavijesti o izboru, a prije sklapanja ugovora o radu. Troškove liječničkog pregleda snosi poslodavac. Ako se pregledom utvrdi da nema odgovarajuće tjelesne i duševne sposobnosti s kandidatom se neće zasnivati radni odnos.

Prednost pri zapošljavanju pod jednakim uvjetima ima osoba koja je najmanje dvije godine obavljala poslove dobrovoljnog vatrogasca te druge osobe sukladno propisima koji uređuju prednost pri zapošljavanju.

Kandidati koji ostvaruju pravo prednosti pri zapošljavanju prema posebnim propisima dužni su u prijavi na natječaj pozvati se na to pravo i priložiti odgovarajuće isprave kao dokaz o status.

Kandidati koji se pozivaju na pravo pri zapošljavanju, sukladno članku 102. stavka 1. do 3. Zakona o hrvatskim braniteljima iz Domovinskog rata i članova njihovih obitelji uz prijavu na natječaj dužni su, osim dokaza o ispunjavanju traženih uvjeta, priložiti i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, dokaz da su nezaposleni i dokaz o tome na koji je način prestao radni odnos kod prethodnog poslodavca (u presliku). Dokazi potrebni za ostvarivanje prava prednosti pri zapošljavanju objavljeni su na internetskoj stranici Ministarstva hrvatskih branitelja Republike Hrvatske <https://branitelji.gov.hr/zaposljavanje-843/843>.

Oglas ostaje otvoren 8 dana od objave u Narodnim novinama.

Poziv kandidatima na usmeni intervju i/ili testiranje bit će objavljeni putem web stranice Javne vatrogasne postrojbe Grada Siska ([www.jvp-sisak.hr](http://www.jvp-sisak.hr)).

Kandidati će o rezultatima izbora biti obaviješteni u roku od 45 dana od istaka roka za podnošenje prijava.

Prijave s dokazima o ispunjavanju uvjeta kandidati mogu poslati na adresu: Javna vatrogasna postrojba Grada Siska, Zagrebačka ulica 49g, Sisak s naznakom: „Za natječaj za prijem u radni odnos na neodređeno/određeno vrijeme za radno mjesto; vatrogasac – ne otvaraj“.

Nepravovremene i nepotpune prijave neće se razmatrati.

v.d. Zapovjednika

Josip Silaj, struč.spec.ing.sec. v.r.